**Ραψωδία α**

**Προοίμιο στ. 1-25**

Ο ποιητής ζητάει την βοήθεια της Μούσας Καλλιόπης (που προστάτευε την επική ποίηση) για να αφηγηθεί την ιστορία του Οδυσσέα. Στο προοίμιο μαθαίνουμε για τον ήρωα, ότι είναι πολύ έξυπνος (πολυμήχανος) και ότι ταξίδεψε σε πολλά μέρη , κατά την επιστροφή του από την Τροία , όπου είχε πάει να πολεμήσει. Στα ταξίδια του αυτά συνάντησε πολλούς κινδύνους και πέρασε από πολλά βάσανα. Έχασε πολλούς από τους συντρόφους του, επειδή έκαναν το σφάλμα να φάνε τα βόδια του θεού Ήλιου , ενώ και ο ίδιος ο Οδυσσέας τιμωρείται από τον θεό Ποσειδώνα, γιατί τύφλωσε τον γιό του τον Κύκλωπα Πολύφημο. Ο Ποσειδώνας τον μισεί και δεν τον αφήνει να γυρίσει στην πατρίδα του.

**Πρώτη Συνέλευση των θεών: στ. 26-108** 

Οι θεοί του Ολύμπου συνεδριάζουν για να αποφασίσουν την επιστροφή του Οδυσσέα. **Από την συνέλευση λείπει ο Ποσειδώνας.**

-Η θεά Αθηνά , που αγαπά και φροντίζει τον Οδυσσέα , παίρνει το μέρος του και αναφέρει ότι λείπει αρκετό καιρό από την πατρίδα του και ότι είναι πια η ώρα να γυρίσει.

- Η Αθηνά προτείνει στο Δία **ένα διπλό σχέδιο**:

α) να στείλει τον Ερμή στην Καλυψώ , που κρατά τον Οδυσσέα στο νησί της

και δεν τον αφήνει να φύγει , για να της πει πως είναι θέλημα των θεών

να τον αφήσει πια ελεύθερο.

β) να της δώσει την άδεια να πάει στην Ιθάκη (παίρνοντας τη μορφή του

Μέντη) και να μιλήσει στο γιο του Οδυσσέα , τον Τηλέμαχο για να του

δώσει θάρρος και συμβουλές για το τι πρέπει να κάνει και να τον

προετοιμάσει για την επιστροφή του Οδυσσέα.

- Στο παλάτι του Οδυσσέα κατοικούν οι μνηστήρες, οι οποίοι σπαταλούν την περιουσία του και ζητούν να παντρευτούν τη γυναίκα του , την Πηνελόπη για να πάρουν τον θρόνο της Ιθάκης. Την πιέζουν να διαλέξει έναν από αυτούς για άντρα της.

- Οι Μνηστήρες απειλούν να σκοτώσουν τον γιο του Οδυσσέα, τον Τηλέμαχο.

Άρα είναι μεγάλη ανάγκη να γυρίσει όσο πιο γρήγορα γίνεται στην Ιθάκη. Εξάλλου μόνο ο Ποσειδώνας τον μισεί. Έχει πια τιμωρηθεί αρκετά. Λείπει πολλά χρόνια από την οικογένεια του. Είναι δίκαιο να γυρίσει πίσω

Ασκήσεις

**Α. Διάλεξε την σωστή απάντηση:**

1. Ο Οδυσσέας ήταν βασιλιάς της…

α. Ιθάκης

β. Κερκύρας

γ. Σπάρτης

2. Από πού επιστρέφει;

α. Μυκήνες

β. Τροία

γ. Πύλο

3. Ποιος θεός απουσιάζει από την συνέλευση των θεών;

α. Ο Δίας

β. Ο Απόλλωνας

γ. Ο Ποσειδώνας

4. Ποια θεά θα πάρει το μέρος του Οδυσσέα και θα υποστηρίξει την

επιστροφή του;

α. Η θεά Αθηνά

β. Η θεά Αφροδίτη

γ. Η Ήρα4.

5. Η Αθηνά είναι η θεά της ..........

α. Ομορφιάς

β. Σοφίας

γ. Οικογένειας

6. Σε ποιο νησί κρατείται φυλακισμένος ο Οδυσσέας:

α. Στο νησί της θεάς Καλυψώς

β. Στο νησί της θεάς Αφροδίτης

γ. Στο νησί της θεάς Άρτεμις

7. Τι αποφασίζουν οι θεοί για τον Οδυσσέα;

α. Να μείνει στο νησί της Καλυψώς

β. Ότι είναι δίκαιο να επιστρέψει στην Ιθάκη

γ. Να τιμωρηθεί ακόμη περισσότερο από τον Ποσειδώνα

8. Ο Ερμής είναι :

α. Ο θεός του πολέμου

β. Ο θεός της φωτιάς

γ. Ο αγγελιοφόρος των θεών , που πάει τα μυνήματα

**2. Γιατί ο Ποσειδώνας μισεί τον Οδυσσέα ;**

Ο Ποσειδώνας μισεί τον Οδυσσέα γιατί**.....................................**

**...............................................................................**

**...............................................................................**

**3. Ποιο είναι το διπλό σχέδιο της Αθηνάς;**

Η Αθηνά προτείνει στο Διά :

**α)** Να στείλει τον Ε ................. στην Κ...................... να της πει να αφήσει τον Οδυσσέα πια ε...................................

**β)** Να την αφήσει να πάει στην Ι........................... για να δώσει σ........................ και θ................. στο γιο του Οδυσσέα , τον Τ................................... , να αντιμετωπίσει τους μν............................... και να τον προετοιμάσει για την ε................................του πατέρα του.

**4. Πώς θα εμφανιστεί η Αθηνά στον Τηλέμαχο ;**

Η Αθηνά θα εμφανιστεί στον Τηλέμαχο με τη μορφή του Μ...................... , που ήταν φίλος του πατέρα του

**5. Ο Όμηρος χρησιμοποιεί ωραία επίθετα για να περιγράψει πρόσωπα και πράγματα. Βάλε τα σωστά επίθετα στα παρακάτω πρόσωπα και πράγματα όπως και ο Όμηρος:**

**(λαμπροστόλιστο , όμορφη, γοργοπόδαρος,πανέμορφη)**

**......................... Αθηνά**

**........................ παλάτι**

**........................ Ερμής**

**........................ νεράιδα Καλυψώ**